62022CO0416_INF
Euroopa Kohtu (kümnes koda) 19. juuli 2023. aasta määrus –EDP (väärtpaberite turustamise maksustamine)
(kohtuasi C‑416/22) (
1
)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Direktiiv 2008/7/EÜ – Artikli 5 lõige 2 – Kapitali suurendamise kaudne maksustamine – Võlakirjade turul investeerimise, aktsiate märkimise avaliku pakkumise ja võlakirjade ostupakkumise teenuste tempelmaksuga maksustamine
1.
Maksusätted – Õigusaktide ühtlustamine – Kapitali suurendamise kaudne maksustamine – Direktiiv 2008/7 – Tehingud, mille suhtes ei kohaldata kaudset maksustamist – Võlakirjade või muude kaubeldavate väärtpaberite emiteerimine ja turuletoomine – Mõiste „nendega seotud formaalsused“ – Finantsvahendusteenused, mis seisnevad võlakirjade tagasiostu- või ostupakkumiste avaldamises, uute võlakirjade turul investeerimises ja märkimises ning uute aktsiate märkimises aktsiakapitali suurendamiseks – Väljaarvamine
(Nõukogu direktiiv 2008/7, artikli 5 lõike 2 punkt b)
(vt punktid 28 ja 29)
2.
Maksusätted – Õigusaktide ühtlustamine – Kapitali suurendamise kaudne maksustamine – Direktiiv 2008/7 – Tehingud, mille suhtes ei kohaldata kaudset maksustamist – Aktsiate või võlakirjade emiteerimine ja turuletoomine – Mõiste – Aktsia- või võlakirjaturul osutatavad finantsvahendusteenused, mis on kapitali suurendamise üldise tehingu lahutamatu osa – Hõlmamine
(Nõukogu direktiiv 2008/7, artikli 5 lõike 2 punktid a ja b)
(vt punktid 34 ja 35)
3.
Maksusätted – Õigusaktide ühtlustamine – Kapitali suurendamise kaudne maksustamine – Direktiiv 2008/7 – Maksud ja käibemaks – Maks väärtpaberiülekannetelt – Võlakirjade tagasiostmine, mis on võrdsustatav võlakohustuste abil võetud laenu tagasimaksmisega – Maksu kehtimatus – Võlakirjade ost, millega ei kaasne nende võlakirjadega seotud võla täielik kustumine – Maksu kehtivus
(Nõukogu direktiiv 2008/7, artikli 6 lõike 1 punkt a)
(vt punktid 36 ja 37)
4.
Maksusätted – Õigusaktide ühtlustamine – Kapitali suurendamise kaudne maksustamine – Direktiiv 2008/7 – Tehingud, mille suhtes ei kohaldata kaudset maksustamist – Kaubeldavate väärtpaberite turul finantsvahendusteenuseid pakkuva panga saadud tasu tempelmaksuga maksustamine – Lubamatus – Väärtpaberid emiteerinud äriühingu kohustus kasutada kolmanda isiku teenuseid – Mõju puudumine
(Nõukogu direktiiv 2008/7, artikli 5 lõike 2 punktid a ja b)
(vt punktid 42 ja 43 ning resolutsioon)
Resolutsioon
Nõukogu 12. veebruari 2008. aasta direktiivi 2008/7/EÜ kapitali suurendamise kaudse maksustamise kohta artikli 5 lõiget 2
tuleb tõlgendada nii, et
sellega on vastuolus riigisisesed õigusnormid, mis näevad ette sellise tasu tempelmaksuga maksustamise, mida kapitaliühing maksab mitmele pangale, kellele ta on ülesandeks teinud finantsvahendusteenuste osutamise, mille eesmärk on esiteks selliste võlakirjade tagasiostu- või ostupakkumiste avaldamine, mille tulemusel kustub täielikult nende võlakirjadega seotud võlg, teiseks uute võlakirjade turul investeerimine või märkimine ning kolmandaks uute aktsiate märkimine aktsiakapitali suurendamiseks, olenemata sellest, kas need väärtpaberid emiteerinud äriühingutel on seadusjärgne kohustus kasutada kolmanda isiku teenuseid või on nad otsustanud neid teenuseid kasutada omal vabal valikul.
(
1
)	ELT C 389, 10.10.2022.